Komission asetus (ETY) N:o 3902/92, annettu 23 päivänä joulukuuta 1992, tietyistä kalastustuotteista maksettavan taloudellisen korvauksen myöntämistä koskevista yksityiskohtaisista soveltamissäännöistä



Virallinen lehti nro L 392 , 31/12/1992 s. 0035 - 0040

Suomenk. erityispainos Alue 4 Nide 4 s. 0179

Ruotsink. erityispainos Alue 4 Nide 4 s. 0179



KOMISSION ASETUS (ETY) N:o 3902/92, annettu 23 päivänä joulukuuta 1992, tietyistä kalastustuotteista maksettavan taloudellisen korvauksen myöntämistä koskevista yksityiskohtaisista soveltamissäännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92() ja erityisesti sen 12 artiklan 6 kohdan, sekä katsoo, että jäsenvaltioiden on asetuksen (ETY) N:o 3759/92 12 artiklan nojalla myönnettävä rahallista korvausta tuottajajärjestöille, jotka tietyillä edellytyksillä vetävät markkinoilta mainitun asetuksen liitteessä I olevassa A ja D kohdassa tarkoitettuja tuotteita, markkinoiden vakauttamispyrkimysten edistämiseksi parhaalla mahdollisella tavalla olisi suljettava taloudellisen korvauksen ulkopuolelle tuottajajärjestöt, jotka eivät toteuta yhteisön vetäytymishintaa läpi koko kalastusvuoden, edellä mainitun asetuksen 12 artiklan 1 kohdan a alakohdassa säädettyä sallittua vaihteluväliä hyödyntävien tuottajajärjestöjen tavanomaisten kilpailuedellytysten turvaamiseksi on tarpeen täsmentää edellytykset vaihteluvälin käytölle; markkinoiden avoimuuden turvaamiseksi olisi vaihteluvälin käyttömahdollisuus saatettava julkisuuteen asianmukaisella tavalla, tuottajajärjestöjen toteuttamien toimenpiteiden tavoitteena on turvata kalastuksen järkiperäinen harjoittaminen ja niiden jäsenten toimittamien tuotteiden myyntiedellytysten parantaminen; tämän vuoksi on välttämätöntä rajoittaa rahallinen korvaus järjestöjen jäsenten toimittamiin tuotteisiin, myynnin eri vaiheissa ilmenevän kysynnän vaihtelun vuoksi tuotteita ei tulisi vetää markkinoilta, ennen kuin ne on asetettu myyntiin; sen vuoksi on syytä myöntää taloudellista korvausta ainoastaan tuotteista, jotka on asetettu myyntiin tavanomaisissa olosuhteissa ja joille ei ole löytynyt ostajaa yhteisön vetäytymishinnalla, määrät, josta on myönnetty asetuksen (ETY) N:o 3759/92 14 artiklassa säädettyä siirtotukea, on ehdottomasti suljettava rahallisen korvausjärjestelmän ulkopuolelle, asetuksen (ETY) N:o 3759/92 2 artiklassa tarkoitettujen kaupan pitämistä koskevien vaatimusten johdonmukainen noudattaminen on määräävä tekijä hinnan muodostuksessa ja osatekijä markkinoiden vakauttamisessa, sanotun kuitenkaan rajoittamatta kyseisten vaatimusten velvoittavaa luonnetta; sen vuoksi olisi korvaukseen oikeuttavista määristä myönnettävän taloudellisen korvauksen edellytyksenä oltava se, että kyseisiä vaatimuksia noudatetaan kaikkien niiden kyseisen tuotteen määrien osalta, jotka tuottajajärjestöt tai niiden jäsenet ovat saattaneet myyntiin kalastusvuoden kuluessa, taloudellista korvausta ei voida maksaa ennen kalastusvuoden päättymistä; tuottajajärjestöjen toiminnan helpottamiseksi olisi säädettävä mahdollisuudesta myöntää ennakkoa vakuuksia vastaan, olisi täsmennettävä taloudellisesta korvauksesta suoritettavan ennakon laskentaa koskevat yksityiskohtaiset säännöt ja vahvistettava siihen liittyvien vakuuksien määrä; taloudelliseen korvaukseen ja ennakoihin sovellettava muuntokurssi olisi myös vahvistettava, olisi otettava huomioon tuottajajärjestön tai sen jäsenen myyntiin saattamat ja markkinoilta vetämät määrät kaikissa muissa jäsenvaltioissa; sen vuoksi sen jäsenvaltion viranomaisten, jossa myyntiin saattaminen, markkinoilta vetäminen tai siirto on tapahtunut, on myönnettävä kyseiset toimet todistavat asiakirjat ja varmistettava niiden jakelu, kunkin jäsenvaltion on otettava käyttöön valvontajärjestelmä sen varmistamiseksi, että taloudellista korvausta varten tehdyissä hakemuksissa ilmoitetut tiedot ja tosiasiallisesti myyntiin saatetut ja markkinoilta vedetyt määrät vastaavat toisiaan, jos taloudellista korvausjärjestelmää vastaan tehdään merkitykseltään vähäinen rikkomus, ei kyseisestä rikkomuksesta aiheutuneesta vähäisestä rahallisesta hyödystä pitäisi rangaista peruuttamalla oikeutta taloudelliseen korvaukseen kokonaan, vaan korvauksesta olisi vähennettävä ainoastaan kiinteästi määritelty summa, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tällä asetuksella annetaan asetuksessa (ETY) N:o 3759/92, jäljempänä "perusasetus", 12 artiklassa tarkoitetun taloudellisen korvauksen myöntämisen soveltamista koskevat yksityiskohtaiset säännöt. 2 artikla 1. Taloudellista korvausta voidaan myöntää ainoastaan sellaisille tuottajajärjestöille, jotka itse soveltavat yhteisön vetäytymishintaa ja varmistavat, että niiden jäsenet noudattavat sitä ensimmäisessä myyntiin saattamisvaiheessa koko kalastusvuoden ajan perusasetuksen 12 artiklan 1 kohdassa vahvistettujen edellytysten mukaisesti. 2. Jos perusasetuksen 12 artiklan 1 kohdan a alakohdassa säädetyn sallitun vaihteluvälin käyttö johtaa siihen, että määritetylle alueelle sijoittautuneet tuottajajärjestöt vahvistavat eritasoisia vetäytymishintoja samalle tuoteluokalle, kukin näistä tuottajajärjestöistä voi ottaa käyttöön toisen samalla alueella toimivan tuottajajärjestön vahvistaman hintatason päivänä, josta lähtien sitä on sovellettava, ja siihen liittyvän ajanjakson ajaksi. 3. Sallittua vaihteluväliä hyödyntävän tuottajajärjestön vahvistamaa vetäytymishintaa on sovellettava kaikkiin mainitun järjestön tai sen jäsenten myyntiin saattamiin määriin, myös sen toiminta-alueen ulkopuolella. Tuotteitaan myyntiin muualla kuin omalla toiminta-alueellaan saattava tuottajajärjestö tai sen jäsen voi kuitenkin soveltaa joko omaa vetäytymishintatasoaan, joka ei saa olla alempi kuin kyseisellä alueella sovellettu hintataso, tai jotakin niistä hintatasoista, joita kyseisellä alueella toimivat tuottajajärjestöt ovat ottaneet käyttöön vaihteluvälin mahdollisen käytön jälkeen. 4. Vetäytymishintaan ei voi sisältyä tuotteiden aluksesta purkamisen jälkeisiä kuluja, elleivät ne ole huutokaupalla tai laiturilta tapahtuneen myynnin edellyttämiä kuluja kuljetuskulut mukaan luettuna. 3 artikla 1. Kaikkien yhteisön vetäytymishintaan sallittua vaihteluväliä soveltavien tuottajajärjestöjen on ilmoitettava kunkin tuoteluokan osalta kyseisen järjestön koko toimintavyöhykkeellä käyttöön ottama vetäytymishintataso sen jäsenvaltion toimivaltaisille viranomaisille, jossa se on hyväksytty, vähintään kahta työpäivää ennen kuin kyseistä hintaa on sovellettava. Jos jokin tuottajajärjestö aikoo muuttaa sallitun vaihteluvälin soveltamisaikaa tai käyttää 2 artiklan 2 kohdassa säädettyä mahdollisuutta, sen on annettava siitä tieto toimivaltaisille viranomaisille vähintään kahta työpäivää ennen päätöksen soveltamispäivää. Kaikkia tässä artiklassa tarkoitettuja päätöksiä on sovellettava vähintään viiden työpäivän ajan. 2. Asianomaisen jäsenvaltion toimivaltaisten viranomaisten on varmistettava, että kaikki 1 kohdan mukaisesti ilmoitetut tiedot saatetaan viipymättä julkisuuteen alueen käytäntöä ja tapoja noudattaen. 3. Tämän artiklan soveltamiseksi sovelletaan neuvoston asetuksen (ETY, Euratom) N:o 1182/71() säännöksiä. Tässä asetuksessa lauantait, sunnuntait ja yleiset vapaapäivät rinnastetaan työpäiviin sillä edellytyksellä, että myyntiin saattaminen tapahtuu 4 artiklan 1 kohdan c alakohdan säännösten mukaisesti. 4 artikla 1. Määriksi, josta voidaan myöntää taloudellista korvausta, katsotaan ainoastaan ne markkinoilta vedetyt määrät, a) jotka ovat jonkin tuottajajärjestön jäsenen pyytämiä; b) jotka on saatettu myyntiin: - tuottajajärjestön välityksellä tai - tuottajajärjestön jäsenen toimesta noudattaen tuottajajärjestön vahvistamia perusasetuksen 4 artiklan 1 kohdan ensimmäisessä luetelmakohdassa tarkoitettuja sääntöjä; c) jotka ovat ennen markkinoilta vetämistä olleet myynnissä kaikkien asianosaisten toimijoiden ulottuvilla alueen käytäntöjä ja tapoja noudattaen ja joiden osalta on tällöin todettu, että määrille ei löydy ostajaa perusasetuksen 12 artiklan 1 kohdan a alakohdan mukaisesti vahvistetulla hinnalla; d) joista ei ole haettu tai joista ei ole myönnetty perusasetuksen 14 artiklassa tarkoitettua siirtotukea. 2. Edellytyksenä taloudellisen korvauksen myöntämiselle 1 kohdan mukaiset korvauksen saamisen edellytykset täyttävistä määristä kunkin tuotteen tai tuoteryhmien osalta on, että kaikkien tuottajajärjestöjen tai niiden jäsenten kalastusvuoden kuluessa myyntiin saattamien määrien on oltava etukäteen luokiteltuja perusasetuksen 2 artiklassa tarkoitettujen kaupan pitämistä koskevien vaatimusten mukaisesti. 5 artikla 1. Taloudellinen korvaus maksetaan hakemuksesta tuottajajärjestölle kunkin kalastusvuoden päätyttyä. 2. Tuottajajärjestön on esitettävä hakemus taloudellisen korvauksen maksamista varten jäsenvaltion toimivaltaiselle viranomaiselle neljän kuukauden kuluessa kyseisen kalastusvuoden päättymisestä. 3. Taloudelliseen korvaukseen sovelletaan kyseessä olevan kalastusvuoden 31 päivänä joulukuuta voimassa olevaa maatalouden muuntokurssia siinäkin tapauksessa, että kalastusvuotta jatketaan kyseisestä päivämäärästä. 4. Kansallisten viranomaisten on maksettava taloudellinen korvaus kahdeksan kuukauden kuluessa kyseisen kalastusvuoden päättymisestä. Kunkin jäsenvaltion on ilmoitettava muille jäsenvaltioille ja komissiolle taloudellisen korvauksen myöntämisestä vastaavan elimen nimi ja osoite. 6 artikla 1. Jäsenvaltioiden on myönnettävä tuottajajärjestön hakemuksesta kuukausittain ennakkoa taloudellisesta korvauksesta sillä edellytyksellä, että hakija on antanut vakuudet, joiden suuruus on 105 prosenttia ennakon määrästä. Ennakot lasketaan liitteessä I määritellyn menetelmän mukaisesti. 2. Ennakkoihin sovelletaan maatalouden muuntokurssia, joka on voimassa sen kuukauden viimeisenä päivänä, jonka osalta ennakkoa haetaan. Jos kalastusvuotta jatketaan kyseessä olevan vuoden joulukuun 31 päivästä, pidennyksen alais(t)en kuukauden tai kuukausien ennakkoihin sovelletaan 31 päivänä joulukuuta voimassa olevaa maatalouden muuntokurssia. Ennakoiden jälkeen jäljellä olevaan taloudellisen korvauksen määrään sovelletaan kyseessä olevan kalastusvuoden 31 päivänä joulukuuta voimassa olevaa maatalouden muuntokurssia siinäkin tapauksessa, että kalastusvuotta jatketaan kyseisestä päivämäärästä. 7 artikla Jos jokin tuottajajärjestö tai sen jäsen saattaa tuotteitansa myyntiin jossain muussa jäsenvaltiossa kuin siinä, jossa se on hyväksytty, ensimmäisen jäsenvaltion on hakemuksesta välittömästi myönnettävä kyseiselle tuottajajärjestölle tai sen jäsenelle todistus, jonka sisältö on liitteessä II annetun mallin ohjeiden mukainen, ja välitettävä samanaikaisesti virkatietä jäljennös tästä todistuksesta toisessa jäsenvaltiossa taloudellisen korvauksen myöntämisestä vastaavalle elimelle. Hakemus todistuksen myöntämistä varten on jätettävä asianomaiselle toimivaltaiselle viranomaiselle välittömästi sen jälkeen, kun tuotteet on saatettu myyntiin. 8 artikla Jäsenvaltioiden on otettava käyttöön valvontajärjestelmä sen varmistamiseksi, että taloudellista korvausta varten esitetyissä hakemuksissa ilmoitetut tiedot ja tosiasiallisesti myyntiin saatetut ja markkinoilta vedetyt määrät vastaavat toisiaan. Jäsenvaltioiden on annettava edellisen kohdan mukaisesti toteutetut toimenpiteet komissiolle tiedoksi välittömästi niiden toteuttamisen jälkeen ja joka tapauksessa ennen 31 päivää tammikuuta 1993. 9 artikla 1. Jos tuottajajärjestö tai sen jäsen syyllistyy vähäiseen rikkomukseen taloudellista korvausjärjestelmää vastaan ja jos kyseinen järjestö pystyy osoittamaan asianomaisen jäsenvaltiota tyydyttävällä tavalla, että kyseistä rikkomusta ei ole tehty vilpillisessä tarkoituksessa eikä osoittaen törkeää piittaamattomuutta, jäsenvaltion on pidätettävä taloudellisesta korvauksesta summa, joka on 10 prosenttia markkinoilta vedettyihin mutta ei siirrettäviksi tarkoitettuihin tuotemääriin sovellettavasta yhteisön vetäytymishinnasta. Pidätetty summa on tilitettävä Euroopan maatalouden tuki- ja ohjausrahastolle (EMOTR). 2. Jos jokin tuottajajärjestö tai sen jäsen on syyllistynyt rikkomukseen taloudellista korvausjärjestelmää vastaan vilpillisessä tarkoituksessa tai osoittaen törkeää piittaamattomuutta, kyseiselle tuottajajärjestölle ei tule myöntää minkäänlaista taloudellista korvausta kuluvan tai sitä seuraavan kalastusvuoden osalta. Kyseisen kalastusvuoden osalta mahdollisesti maksetut ennakot on palautettava. 3. Jäsenvaltioitten on annettava komissiolle kuukausittain tiedoksi tapaukset, joihin ne ovat soveltaneet 1 kohdan säännöksiä. 10 artikla Kumotaan tietyistä kalastustuotteista maksettavan taloudellisen korvauksen myöntämistä koskevista yksityiskohtaisista soveltamissäännöistä 19 päivänä marraskuuta 1982 annettu komission asetus (ETY) N:o 3137/82(). 11 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 1992. Komission puolesta Manuel MARÍN Varapuheenjohtaja () EYVL N:o L 388, 31.12.1992, s. 1 () EYVL N:o L 124, 8.6.1971, s. 1 () EYVL N:o L 335, 29.11.1982, s. 1 LIITE 1 TALOUDELLISESTA KORVAUKSESTA SUORITETTAVAN ENNAKON LASKUTAPA(1) >KAAVION ALKU> Laji:......... Kuukausi:........ A. Myyntiin saatetut määrät 1 päivä tammikuuta ja kyseisen kuukauden viimeisen päivän välisenä aikana:............ kg B. Saman ajanjakson kuluessa markkinoilta vedettyjen määrien kertymä:........... kg C. Markkinoilta vedettyjen määrien keskiprosentti:...... % (B:A x 100) ENSIMMÄINEN ERÄ (myyntiin saatetut määrät x 0,07 =... kg) (taloudellinen korvaus = 0,875 x vetäytymishinta) 1. Markkinoilta ve- detyt määrät (kg) 2. Vastaava vetäytymis- hinta (ecu/kg) 3. Korvaustaso 4. Arvioitu kor- vaus (ecu) (1x2x3) Luokka 0,875 Luokka 0,875 0,875 Yhteensä TOINEN ERÄ: (myyntiin saatetut määrät x 0,07 =... kg) (Taloudellinen korvaus = 0,750 x vetäytymishinta) Sama taulukko kuin ensimmäiselle erälle KOLMAS ERÄ: (markkinoilta vedetyt määrät, jos yli 14 % myyntiin saatettujen määrien kertymästä) (ei makseta taloudellista korvausta) Kyseistä kuukautta koskeva ennakko on yksittäisiä eriä koskevien ennakoiden summa. 1. Arvioitu ennakko yhteensä (erä 1 + erä 2) 2. Edellisiltä kuukausilta saatu ennakko 3.Kyseiseltä kuukaudelta saatava ennakko (1 2) -------- >KAAVION LOOPU> (1)Laskelma tehdään tarvittaessa väliaikaisten tietojen perusteella (lopulliset tiedot on vahvistettava kahden kuukauden kuluessa kyseisestä kuukaudesta). LIITE II >KAAVION ALKU> JÄSENVALTIO: Asetuksen (ETY) 3902/92 7 artiklan mukaisesti myönnetty todistus 1. Hakija a) Tuottajajärjestö (nimi ja osoite): b) Kyseisen järjestön nimissä toimiva jäsen (nimi): c) Aluksen nimi ja rekisterinumero: 2. Myyntiin saatetut määrät (tuotteet ja paino kilogrammoina): 3. Päivämäärä: 4. Onko yhteisön vetäytymishintaa sovellettu (ks. asetuksen (ETY) N:o 3759/92 11 artiklan 1 kohta) 2 kohdassa mainittujen tuotteiden osalta? kyllä ei Onko sovellettu alueellista vetäytymishintaa (ks. mainitun asetuksen 11 artiklan 2 kohta)? kyllä ei 5. Edellä 2 kohdassa mainituista tuotteista on vedetty markkinoilta seuraavat tuoteluokat taloudellisen korvauksen saamiseksi: a) tuote tuoteluokka (kg) määrät tuoteluokittain b) Markkinoilta vedetyt tuotteet on saatu kaupaksi komission asetuksen (ETY) N:o 1501/83(1) mukaisesti seuraavilla tavoilla: tuote määrät (kg) vaihtoehto Alkuperäiskappale on toimitettu 1 kohdassa nimetylle järjestölle tai jäsenelle. Jäljennös on toimitettu taloudellisen korvauksen myöntämisestä vastaavalle elimelle siinä jäsenvaltiossa, jossa 1 kohdassa tarkoitettu tuottajajärjestö on hyväksytty. (hakijan allekirjoitus) (jäsenvaltion toimivaltaisen viranomaisen allekirjoitus tai leima) ------ (1)EYVL N:o L 152, 10.6.1983, s. 22 >KAAVION LOOPU>